stanford-oval/wikipedia huggingface dataset:
Josh Dollard

| Josh Dollard |
| --- | --- |

Henkilötiedot
Koko nimi:  Joshua Deshaun Dollard
Syntynyt: 2. syyskuuta 1986 (ikä 38) Hemingway, Etelä-Carolina
Kansalaisuus:   Yhdysvallat
Koripalloilija
Lempinimi:  Josh
Pelipaikka:  Laituri
Pituus:  203 cm
Paino:  107 kg
Nyk. joukkue:   Bambitious Nara
Sarja:   B.League
Pelaajaura
Yliopistojoukkueet
2005–2007:   Auburnin yliopisto
Seurajoukkueet
  2011–2012 2012 2012   2013–2014 2014 2014–2015 2015-2016 2016 2016 2017 2017 2017-:   Geneve Devils  Bameso  SLUNETA Ústí nad Labem  Darüşşafaka SK  Kolossos Rodou BC  Bukaros  Halifax Rainmen  Korihait  Barako Bull  Osaka Evessa Changwon LG Sakers  Rain or Shine Elasto Painters  Al Hekmeh  Shinshu Brave Warriors Al Ittihard Jeddah  Bambitious Nara
Joshua Deshaun "Josh" Dollard (s. 2. syyskuuta 1986 Hemingway, Etelä-Carolina) on yhdysvaltalainen koripalloilija, pelipaikaltaan laituri.
Dollard on pelannut ammattilaisena muun muassa Sveitsin ja Kreikan pääsarjoissa. Elokuussa 2013 Dollard siirtyi Suomeen, Korihaihin, jossa pelasi 29 ottelua 20,7 pisteen ja 8,1 levypallon keskiarvoilla. Dollard lähti Korihaista helmikuussa 2014 ollen Korisliigan runkosarjan kolmanneksi paras pisteidentekijä. Hän matkasi Filippiineille, missä teki kolmessa ensimmäisessä ottelussaan Barako Bullissa yli 40 pistettä. Elokuussa 2014 Dollard teki pelaajasopimuksen japanilaisen Osaka Evessan kanssa.
Jetico

| Jetico Inc>  Oy |
| --- | --- |
Yritysmuoto:  osakeyhtiö
Perustettu:  1995
Toimitusjohtaja:  Hannaleena Pojanluoma
Puheenjohtaja:  Umeshchandra Gowda
Avainhenkilöt:  Tommi Rasila (hallituksen jäsen)
Kotipaikka:  Espoo
Toimiala:  tieto- ja tiedonsiirtotekniikka
Tuotteet:  tietoturvaohjelmistot
Kotisivu:  www.jetico.com
Infobox OKVirheellinen NIMI-arvo: 
Jetico Inc. Oy on tietoturvaohjelmistoyritys, jonka kotipaikka on Espoossa. Jetico kehittää tuotteita, joiden avulla päätelaitteiden tietoja voidaan suojata turvallisesti joko salaamalla tai poistamalla. Jeticon tuotteisiin luottavat niin kansallisen turvallisuuden ja vaatimuksenmukaisuuden parissa työskentelevät kuin yksityisyydensuojaa hakevat kuluttajatkin.
Jeticon tekee tiedonsalausohjelmistoja valittujen tiedostojen ja kansioiden salaamiseen sekä salaamaan kovalevyjä ja virtuaaliasemia.
Osa ohjelmistoista toimii kokonaisten kovalevyjen tyhjentämiseen uudelleenkäyttöä tai hävittämistä varten.
Historia

Tietojensalauslaitteistoja alettiin kehittää vuonna 1993. Kaksi vuotta myöhemmin (1995) perustettiin Jetico Tampereella.
Yrityksen ensimmäinen huomattava ohjelmistokehitysprojekti oli DOS-käyttöjärjestelmän komentorivillä suoritettava BestCrypt-tietojensalaussovellus. Myöhemmin tämä ohjelmisto päivitettiin toimimaan myös Windows 98:ssa ja tätä seuraavissa Windows-käyttöjärjestelmissä. BestCryptiä seurasi Jeticon tietojen poistoon tarkoitetut ohjelmistot BCWipe ja BCWipe Total WipeOut.
Jeticon ohjelmistot ovat saaneet huomiota USAn sotilaallisissa ja valtion virastoissa kuten Valkoinen talo, Yhdysvaltain ilmavoimat, Standfordin yliopisto  ja Harvardin yliopisto.
Aiheesta muualla

Yrityksen verkkosivusto
Kira Kener

| Kira Kener |
| --- | --- |

Henkilötiedot
Koko nimi:  Stephanie Knain
Syntynyt: 11. elokuuta 1974 (ikä 50)
Pornonäyttelijä
Taiteilijanimet:  Kira
Aktiivisena:  1999–2007
Elokuvien määrä:  76
Silmien väri:  Ruskea
Hiusten väri:  Brunette
Mitat:  70F-61-96 cm
Pituus:  163 cm
Paino:  51 kg
Aiheesta muualla
IMDb
Kira Kener (s. 11. elokuuta 1974 San José, Kalifornia) on yhdysvaltalainen entinen pornonäyttelijä. Hän on toiminut myös Penthousen mallina ja oli kuukauden Penthouse Pet joulukuussa 2002.
Ura

Kener työskenteli aluksi stripparina ja vuonna 1998 kysyi agentiltaan, kuinka hän pääsisi esiintymään pornoelokuvien kansikuvissa. Hänen agenttinsa kuitenkin kertoi Kenerin täytyvän esiintyä elokuvissa, jotta pääsisi elokuvien kanteen. Tämä herätti Kenerin kiinnostuksen ja päätyi etsimään töitä Vivid Videolta. Hän sai myös ensimmäisen roolinsa elokuvassa Nurses kyseiseltä tuotantoyhtiöltä vuonna 1999. Kener esiintyi elokuvissa aktiivisesti aina vuoteen 2005 saakka, kunnes teki enää satunnaisia rooleja vuoteen 2007 asti.
Elokuvauransa jälkeen Kener palasi takaisin tanssimisen pariin.
Aiheesta muualla

Kira Kener Myspacessa (englanniksi)
Kimmy Robertson

| Kimmy Robertson |
| --- | --- |
 Kimmy Robertson San Diegon Comic-Conissa 2017.
Henkilötiedot
Syntynyt: 27. marraskuuta 1954 (ikä 69)
Ammatti:  Näyttelijä
Puoliso:  John Christian Walker (2003–2004, eronnut)
Näyttelijä
Aktiivisena:  1982–
Merkittävät roolit:  Lucy Moran (Twin Peaks)
Aiheesta muualla
IMDb 
Kimmy Robertson (s. 27. marraskuuta 1954) on yhdysvaltalainen näyttelijä. Hänen tunnetuin roolinsa on Lucy Moran sarjassa Twin Peaks. Ennen näyttelijän uraansa hän oli ballerina.
Robertson tapasi vuonna 2002 Twin Peaks -festivaaleilla John Christian Walkerin, jonka kanssa hän meni naimisiin 18. tammikuuta 2003. He kuitenkin erosivat 27. syyskuuta 2004.[lähde? ]
Filmografiaa

Amerikan viimeinen neitsyt (1982) - Rose
Pulmuset jakso "He Ain't Much, But He's Mine" (1989) - Molly
Kulti, kutistin kakarat (1989) - Gloria
Apua! Lastenvahti kuoli – eihän kerrota äidille? (1991) - Cathy
Twin Peaks (1990–1991) - Lucy Moran
Kaunotar ja hirviö (1991) - Babette the featherduster
Simpsonit jakso "Bart's Friend Falls in Love" (1992) - Samantha Stanky
Batman: The Animated Series jakso "Mad as a Hatter" (1992) - Alice
Pieni merenneito (1992–1994) - Alana
Kaksi tyhmää koiraa (1993) - Penny ("Super Secret Secret Squirrel" -segmentit)
Teho-osasto jakso "Full Moon, Saturday Night" (1995) - Arlena
Ellen jaksot "When the Vow Breaks: osat 1 ja 2" (1996) - Brandy
Pepper Ann (1997) - Gwen Mezzrow
Speed 2 – vaara iskee vesillä (1997) - Liza (Cruise Control)
Bellen lumottu maailma (1998) - Fifi the featherduster
Stuart Little – pieni suuri hiiri (1999) - Cameo
Becker jakso "Afterglow" (2003) - Doris
Drake & Josh jakso "Two Idiots and a Baby" (2004) - Mrs. Galloway
American Dad (2006)
Kaukoputki (tähdistö)

| Kaukoputki |
| --- | --- |

Latinankielinen nimi:  Telescopium
Lyhenne:  Tel
Genetiivi:  Telescopii
Symbologia:  Kaukoputki
Rektaskensio:  19h
Deklinaatio:  -50°
Ala taivaasta:  252 neliöastetta
Tähtien määrä (magnitudi < 3):  0
Kirkkain tähti:  Alfa Telescopii (3,49 mag.)
Meteoriparvet:  ei
Naapuri- tähdistöt:  Alttari  Etelän kruunu  Intiaani  Mikroskooppi  Riikinkukko  Jousimies
 Näkyy leveysasteiden +40° ja −90° välillä 
Kaukoputki (latinaksi Telescopium, genetiivi Telescopii, lyhenne Tel) on pieni ja himmeätähtinen tähdistö eteläisellä tähtitaivaalla, niin etelässä ettei se näy Suomessa. Tähdistön nimesi vuonna 1763 ranskalainen tähtitieteilijä Nicolas Louis de Lacaille, joka tutki eteläisen tähtitaivaan tähtiä. Tähdistö sijaitsee Jousimiehestä hieman etelään.
Kirkkaimman tähden Alfa Telescopiin kirkkaus on 3,49 eli tähti on melko himmeä.
Vanhoissa tähtiatlaksissa Kaukoputki kuvataan sen aikaisena pitkänä, puisen telineen kannattelemana laitteena. Lacaillen alkuperäisessä ehdotuksessa tämä tähtikuvio oli huomattavasti suurempi; se ulottui yli Jousimiehen tähtikuvion. IAU ei hyväksy päällekkäin meneviä kuvioita, joten IAU:n vahvistama kuvio on selkeästi Lacaillen ehdotusta pienempi.
Kaukoputken tähdistön kirkkaimpia tähtiä

| BD | Tähdistöjen nimi | Mag>  | Ly valovuoden päässä | Kommentteja |
| --- | --- | --- | --- | --- |
| α | Alfa Telescopii | 3.49 | 249 |  |
| ζ | Zeta Telescopii | 4.10 | 127 |  |
| ε | Epsilon Telescopii | 4.52 | 409 |  |
| λ | Lambda Telescopii | 4.85 | 531 |  |
| ι | Iota Telescopii | 4.88 | 398 |  |
| δ¹ | Delta-1 Telescopii | 4.92 | 800 |  |
| ξ | Xi Telescopii | 4.93 | 1250 |  Epäsäännöllinen muuttuja |
| η | Eta Telescopii | 5.03 | 155 |  |
| δ² | Delta-2 Telescopii | 5.07 | 1100 |  |
| κ | Kappa Telescopii | 5.18 | 293 |  |
| ν | Nu Telescopii | 5.33 | 170 |  |
| ρ | Rho Telescopii | 5.17 | 171 |  |
| μ | Mu Telescopii | 6.29 | 120 |  |
Aiheesta muualla

Kuvia tai muita tiedostoja aiheesta Kaukoputki (tähdistö) Wikimedia Commonsissa
| --- | --- |
Tähdet:  α Tel, ζ Tel, ε Tel, λ Tel, ι Tel, δ1 Tel, ξ Tel, η Tel, δ2 Tel, ρ Tel, κ Tel, ν Tel, μ Tel
Eksoplaneetat: 
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Kimmo Mäkinen

| Kimmo Mäkinen> Henkilötiedot |
| --- | --- |
Syntynyt: 12. elokuuta 1968 (ikä 56)
Ammatti:  televisio-ohjaaja, kuvauspäällikkö, järjestäjä
Ohjaaja
Tunnetuimmat ohjaukset:  Salatut elämät
Aiheesta muualla
IMDb 
Elonet
Kimmo Mäkinen (s. 12. elokuuta 1968) on suomalainen televisio-ohjaaja. Hänen tunnetuimpia ohjauksiaan ovat muun muassa päivittäissarjat Salatut elämät ja Rantabaari.
Mäkinen on alkuperäiseltä koulutukseltaan verhoilija. Media-alalla hänen ensimmäisiä töitään olivat kuvauspäällikön työt elokuvissa Romanovin kivet (1993), Esa ja Vesa – auringonlaskun ratsastajat (1994) ja Tie naisen sydämeen (1996). Samoihin aikoihin hän työskenteli myös Samuli Edelmannin kiertuemanagerina. Elokuussa 1998 hän aloitti kuvauspäällikkönä tammikuussa 1999 televisiossa alkaneessa Salatut elämät -sarjassa. 2000-luvun alussa hän siirtyi sarjan apulaisohjaajaksi ja lopulta yhdeksi ohjaajista 2000-luvun puolessa välissä.
Ohjaukset

Salatut elämät (2006–)
Young Man, Cash Man (2013)
Valheen vangit (2014)
Merta lähemmäs kalaan (2015)
Bikineitä ja timantteja (2016)
Pihlajasatu (2018–2019)
Rantabaari (2019–2020, pääohjaaja 2020)
Aiheesta muualla

Kimmo Mäkinen Internet Movie Databasessa. (englanniksi)
Kimmo Mäkinen Elonetissä.
Kimmo Mäkinen ja näyttelijä Sami Uotila kertovat Salattujen elämien kevätkauden 2020 päätösjakson tekemisestä
John Lennon -seinä

Seinä vuonna 1993
John Lennon -seinä sijaitsee Tšekin pääkaupungissa Prahassa. Kun John Lennon murhattiin vuonna 1980, hänestä tuli prahalaisten nuorten sankari. Tämän jälkeen seinään alkoi ilmestyä piirroksia Lennonista ja hänen teksteistään. Viranomaiset yrittivät pitää seinää puhtaana, mutta piirroksia ilmestyi aina uudestaan.  Nykyään seinä on nähtävyys, joka muuttuu uusien piirrosten myötä jatkuvasti.
Aiheesta muualla

Kuvia tai muita tiedostoja aiheesta John Lennon -seinä Wikimedia Commonsissa
Juri Ozerov

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Helsinki 1952 |  |  |
|  Hopeaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Neuvostoliitto 1953 |  |  |
|  Kultaa | Bulgaria 1957 |  |  |
|  Pronssia | Unkari 1955 |  |  |
Juri Viktorovitš Ozerov (ven. Юрий Викторович Озеров, 9. heinäkuuta 1928 Moskova, Venäjän SFNT – 25. helmikuuta 2004) oli Neuvostoliittoa edustanut koripalloilija, olympiamitalisti ja Euroopan mestari.
Ozerov saavutti olympiahopeaa Neuvostoliiton koripallomaajoukkueen pelaajana Helsingissä 1952 ja Melbournessa 1956. EM-kilpailuissa hän voitti kultaa vuosina 1953 ja 1957 sekä pronssia vuonna 1955.
John Lewis & Partners

| John Lewis & Partners |
| --- | --- |

Perustettu:  1864
Perustaja:  John Lewis
Kotipaikka:   Lontoo, Yhdistynyt kuningaskunta
Toiminta-alue:  Yhdistynyt kuningaskunta
Toimiala:  vähittäiskauppa
Emoyhtiö:  John Lewis Partnership
Kotisivu:  johnlewis.com
Infobox OKVirheellinen NIMI-arvo: 
John Lewis & Partners on brittiläinen tavarataloketju, johon kuuluu yhteensä 32 tavarataloa Englannissa, Skotlannissa ja Walesissa. Ketjun omistaa John Lewis Partnership, johon kuuluu myös muun muassa Waitrose-päivittäistavarakauppojen ketju.
Ensimmäinen John Lewis -tavaratalo avattiin vuonna 1864 Lontoon Oxford Streetillä.
Aiheesta muualla

Kuvia tai muita tiedostoja aiheesta John Lewis & Partners Wikimedia Commonsissa
Tavarataloketjun viralliset sivut (englanniksi)
John Lewis Partnershipin sivut (englanniksi)
John Lewis -tavaratalo Glasgow'ssa
Juri Orlov

Orlov (1986)
Juri Fjodorovitš Orlov (13. elokuuta 1924 – 27. syyskuuta 2020) oli venäläinen ydinfyysikko ja ihmisoikeusaktivisti sekä entinen neuvostoliittolainen toisinajattelija. Hän perusti Moskovan Helsinki-ryhmän vuonna 1976 valvomaan Helsingin päätösasiakirjan ihmisoikeuksia koskevien kohtien eli kolmannen korin toteutumista Neuvostoliitossa. Hänet tuomittiin seitsemäksi vuodeksi pakkotyöleirille ja viideksi vuodeksi Neuvostoliiton sisäiseen maanpakoon toimintansa vuoksi. Vankeudessa Orlovin terveys heikkeni ja hänelle sanottiin, ettei hän tule elämään vankeusaikansa loppuun asti.
Orlov vapautettiin sisäisestä karkotuksesta Siperiasta vuonna 1986 Yhdysvaltojen kanssa neuvotellun sopimuksen mukaisesti. Hän työskenteli Cornellin yliopistossa vuodesta 1987 muun muassa hiukkaskiihdyttimien suunnitteluun ja kvanttimekaniikkaan liittyvien kysymysten parissa. Vuonna 1990 Mihail Gorbatšov palautti Orloville Neuvostoliiton kansalaisuuden, jonka tämä oli menettänyt neljä vuotta aiemmin maasta poistumisen yhteydessä. Orlov sai Yhdysvaltojen kansalaisuuden vuonna 1993.
American Physical Society myönsi Orloville ensimmäisen Saharov-palkinnon vuonna 2005. Orlov oli mukana perustamassa Neuvostoliiton ensimmäistä Amnesty Internationalin osastoa vuonna 1973, ja hän puolusti Andrei Saharovia, jota syytettiin tuolloin epäisänmaallisesta toiminnasta.
Toisen maailmansodan aikana Orlov työskenteli tehtaassa, jossa valmistettiin T-34 -panssarivaunuja. Sodan loppupuolella hän palveli tykistöupseerina.
Keuhkokuume eläimillä

Keuhkokuume eli pneumonia on keuhkokudoksen tulehdus. Keuhkokuume voi esiintyä ihmisen lisäksi kaikilla muillakin keuhkollisilla eläimillä, kuten nisäkkäillä, linnuilla ja matelijoilla. Keuhkokuumeen voi aiheuttaa bakteeri, virus, sieni tai parasiitti.
Keuhkojen anatomia ja toiminta vaihtelee eläinlajista riippuen, joten keuhkokuume vaikuttaa eri lajeihin erilaisin tavoin. Keuhkokuumeen oireina voivat olla muun muassa kuume, nopea tai työläs hengitys, vuoto sieraimista ja vähentynyt aktiivisuus. Keuhkokuumeen aiheuttajamikrobit vaihtelevat myös hyvin paljon eläinlajista riippuen. Keuhkokuumeen diagnoosi tehdään oireiden, röntgenkuvan ja laboratoriokokeiden perusteella. Hoito riippuu taudin aiheuttajasta: esimerkiksi bakteerikeuhkokuume hoidetaan antibiooteilla.
Klamydiakeuhkokuume

Klamydiakeuhkokuume on Chlamydia psittaci -bakteerin (tunnetaan myös nimellä Chlamydophila psittaci) aiheuttama tartuntatauti. Sitä esiintyy ympäri maailman muun muassa kissoilla, lampailla, hiirillä, vuohilla, varsoilla, possuilla ja vasikoilla. Oireina ovat yleensä kuume, hengitysvaikeudet, voimattomuus, kuiva yskä ja limaneritys sieraimista.
Chlamydia psittaci voi siirtyä ihmiseen ja aiheuttaa zoonoottisen keuhkokuumeen. Tartunta saadaan yleensä kotieläiminä pidettävistä linnuista.
Keuhkokuume hevosilla

Virusten aiheuttamat hengitystieinfektiot ovat hevosilla yleisiä. Tavallisimmat taudit ovat hevosinfluenssa, hevosen virusarteriitti ja hevosen herpesvirus 4:n (EHV-4) aiheuttama rinopneumoniitti. Oireina ovat kuume, limaneritys sieraimista, suurentuneet leuanalusimurauhaset, ruokahaluttomuus ja yskä. Muita taudinaiheuttajia hevosilla ovat EHV-2, reovirus, adenovirus ja hendravirus.
Virusinfektio voi heikentää hevosen hengityselinten immuunipuolustusjärjestelmää ja altistaa bakteeri-infektioille. Bakteerikeuhkokuumeen aiheuttaja on useimmiten eläimen ylähengitysteissä asuva opportunistinen bakteeri, joista yleisimpiä ovat Streptococcus equi zooepidemicus, Actinobacillus equuli, Bordetella bronchiseptica, Escherichia coli, Pasteurella spp ja Pseudomonas aeruginosa. Streptococcus equi equi aiheuttaa hevosten pääntautia, joka voi ilmetä ilman aikaisempaa virusinfektiota. Varsoilla yleinen taudinaiheuttaja on Rhodococcus equi, joka aiheuttaa paiseista keuhkotulehdusta. Bakteerikeuhkokuumeen oireita ovat purulentin liman eritys sieraimista, sitkeä kuume ja normaalista poikkeavat hengitysäänet.
King Kong

King Kong voi viitata seuraaviin:
King Kong, fiktiivinen hahmo
King Kong, eteläafrikkalainen menestysnäytelmä
King Kong, zuluheimoinen nyrkkeilijä Ezekiel Dhalamini
King Kong, elokuva vuodelta 1933
King Kong, elokuva vuodelta 1976
King Kong, elokuva vuodelta 2005
King Kong, vuonna 2005 julkaistu tietokonepeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”King Kong”, voi hakea sivunnimihaulla, laajalla sivunnimihaulla tai tekstihaulla.
Jukka Salo

| Jukka Salo> Henkilötiedot |
| --- | --- |
Syntynyt: 12. helmikuuta 1958 (ikä 66) Pori, Suomi
Kansalaisuus:   Suomi
Koulutus ja ura
Tutkimusalue:  eläintiede
Jukka Sakari Salo (s. 12. helmikuuta 1958 Pori) on suomalainen eläintieteilijä ja professori. Hän väitteli filosofian tohtoriksi eläinekologian alalta vuonna 1988.
Salo on toiminut Turun yliopistossa biodiversiteettitutkimuksen ja ympäristötieteen professorina (1995–2007) ja biologian laitoksen johtajana (1996–1998), sekä Korkeasaaren eläintarhan intendenttinä (1990–1992) ja johtajana (2010–2014). Salo opettaa vierailevana professorina Perun Amazonian valtionyliopistossa ja trooppisen biologian dosenttina Itä-Suomen yliopistossa.
Salo on myös toiminut Perun kunniakonsulina sekä asiantuntijana ja neuvottelijana YK:n biodiversiteettisopimuksen eri tehtävissä. Hän on ollut Andien yhteisön Amazonian ja Andien alueen biodiversiteettihankkeen asiantuntijana ja kansainvälisenä koordinaattorina. Vuodesta 2014 lähtien Salo on toiminut Suomen ja Kiinan välisessä isopandan ja sen elinympäristön suojeluun tähtäävässä yhteishankkeessa. Hän oli mukana hankkimassa isopandoja Ähtärin eläinpuistoon vuonna 2018.
Kansainväliset hankkeet > Amazonia ja Andit

Salo osallistui Andeille ja Amazoniaan kohdistuvalle tutkimusmatkalle vuonna 1982 osana 12 hengen seuruetta. Hän toimi tutkimusmatkan jälkeen Suomen Akatemian rahoittaman Andien alueen perinteisten mukulakasvien tutkimuksen johtajana. Hankkeen tuloksena kuvattiin tieteellisesti ensimmäisen kerran ullukon kukka, hedelmä ja siemen.
Matkan jälkeen Salo perusti ja kokosi Suomen Akatemian ja Ulkoministeriön kehitysyhteistyöosaston rahoituksella opiskelijoidensa kanssa Turun yliopiston Amazon-työryhmän. Professorina toimiessaan Salo osallistui Nicaraguan biologista monimuotoisuutta selvittäneen maatutkimuksen toteutukseen ja oli mukana perustamassa kansainvälistä biodiversiteettitietoa keräävää tietojärjestelmää . Hän johti Suomen kansallista biodiversiteettitutkimusohjelmaa vuosina 1997–1999.
Salo kutsuttiin vuonna 2005 Amazonian yhteistyöjärjestön ja EU:n JRC-tutkimusorganisaation hankkeeseen, joka määritti Amazonian alueen biologiset, maantieteelliset ja geologiset rajat.
Kansainväliset hankkeet > Kiina ja isopanda

Salo on johtanut vuodesta 1999 useita Suomen ja EU:n sekä Kiinan kansantasavallan välisiä metsien ja biodiversiteetin suojeluun tähtääviä hankkeita. Suomi ja Kiina solmivat 5.4.2017 presidenttien Xi Jinpingin ja Sauli Niinistön läsnä ollessa 15-vuotisen isopandoja koskevan tutkimus- ja suojelusopimuksen, jonka osana kaksi isopandaa muutti Ähtärin eläinpuistoon vuonna 2018.
Julkaisut

Salo on julkaissut yli sata tieteellistä julkaisua erityisesti Amazonian alueen sademetsien kehityshistoriasta ja monimuotoisuudesta. Hän on saanut yhdessä Martti Soikkelin kanssa Tiedonjulkistamisen valtionpalkinnon kirjasta Eläinten käyttäytyminen vuonna 1984 ja Tieto-Finlandia-palkinnon yhdessä suurlähettiläs Mikko Pyhälän kanssa kirjasta Amazonia vuonna 1992.
Salo on julkaissut työtoveriensa kanssa noin 50 kansainvälistä julkaisua Amazonian alueen geoekologiasta, eliömaantieteestä, evoluutiohistoriasta ja erityisesti biodiversiteettiin vaikuttavista tekijöistä. Nääitä ovat vuoden 1988 väitöskirja ja Naturessa ja Sciencessä julkaistut artikkelit.
Julkaisut > Fredrik II hohenstaufilaisen kakadu

Jukka Salo julkaisi yhdessä Heather Daltonin, Pekka Niemelän ja Simo Örmän kanssa kesäkuussa 2018 Parergon-julkaisusarjassa artikkelin, jossa ratkaistiin tunnettu lintutieteellinen ja kulttuurihistoriallinen arvoitus. 1240-luvulla laaditussa keisari Fredrik II haukkametsästystä käsittelevässä käsikirjoituksessa on neljä kuvaa valkoisesta kakadusta. Linnun tiedettiin olleen ristiretkiin liittynyt diplomaattinen lahja Egyptin (Babylonian) aijubidi-sulttaanilta Fredrik II:lle..
Tutkijaryhmä selvitti Suomen Rooman-instituutissa Vatikaanin kirjaston alkuperäiskäsikirjoituksen avulla kakadun lajimäärityksen: lintu on todennäköisimmin kultatöyhtökakadun Uudesta Guineasta ja Australian pohjoispuolen lähisaarilta kotoisin oleva alalaji Cacatua galerita triton. Kakadua käsittelevä julkaisu osoittaa, että keskiaikainen kauppareitti yhdisti Australaasian ja Euroopan. Koska erityisesti länsimaisessa kirjallisuudessa painottuu se, että Australian löysivät englantilaiset ja hollantilaiset tutkimusmatkailijat, sai Parergon-julkaisu heti maailmanlaajuisen huomion.
Palkinnot ja tunnustukset

Tiedonjulkistamisen valtionpalkinto 1984 teoksesta Eläinten käyttäytyminen - merkitys ja evoluutio (Otava). Yhdessä Martti Soikkelin kanssa.
Suomalaisen tiedeakatemian palkinto 1989 parhaasta väitöskirjasta.
Tieto-Finlandia 1992 teoksesta Amazonia (Otava). Yhdessä Mikko Pyhälän kanssa.
Annual Outstanding Young Person TOYP World Award 1997 in the category Academic Leadership, Honolulu Hawaii November 18, 1997 (Junior Chamber International JCI, TOYP1997 Prize).
Fellow, Zoological Society of London, ZSL 2018